Publication: Magyar Közlöny
Issue: MK-2008-177 (Year: 2008, Number: 177)
Era: 2004-2010
Section: 2. számú melléklet a 34/2008. (XII. 12.) OKM rendelethez
Paragraph Index: 856

6. ÉVFOLYAM Éves időkeret: 13 hét 1. A TÉMAKÖR CÍME Útvesztők KAPCSOLÓDÁS A NEMZETI ALAPTANTERVHEZ EMBER ÉS TÁRSADALOM A KOMPETENCIAFEJLESZTÉS FÓKUSZAI (KÉPESSÉGEK, KÉSZSÉGEK, ATTITŰDÖK) A műveltségi területhez kapcsolódó szövegek értő olvasása. Kulcsszavak és kulcsmondatok keresése szövegekben. A lényeg kiemelése írott és hallott szövegekből. Kérdések önálló megfogalmazása a tárgyalt témával kapcsolatban. A fikció megkülönböztetése az igaz történettől. Történetek szereplőinek jellemzése. Feltevések megfogalmazása a szereplők cselekedeteinek, viselkedésének mozgatórugóiról. A cselekvés és annak következménye közötti kapcsolat felismerésének gyakorlása. Önálló vélemény megfogalmazása eseményekről, jelenségekről és személyekről. Érvek gyűjtése a saját vélemény alátámasztására. Ellenérvek gyűjtése az ellenvélemények cáfolására. Tapasztalatok szerzése a valós, a lehetséges és a lehetetlen megítéléséről. Beszélgetés és vita egy-egy emberismereti, társadalmi, történelmi témáról. A tárgyilagos érvelés és a személyeskedés megkülönböztetése. Saját vélemény érthető megfogalmazása. Mások véleményének türelmes meghallgatása és figyelembevétele. Események, történetek elbeszélése emlékezetből élőszóban. Események, történetek, jelenségek mozgásos, dramatikus megjelenítése. ISMERETEK, TARTALMAK, FELADATOK Konfliktushelyzetek a gyermekek és a felnőttek világában. Konfliktuskezelési stratégiák. Történetek az emberek közötti különbségekről, a sztereotípiákról és az előítéletekről. Történetek barátokról és ellenségekről. Történetek súlyos döntésekről. Történetek a lelkiismeretről és a felelősségről. 2008/177. szám AJÁNLOTT TEVÉKENYSÉGEK Befejezetlen történetekhez különböző befejezések konstruálása. Előzmények kitalálása történetekhez. Történetek eljátszása különböző szemszögökből. Csoportos vita, pódiumvita, plenáris vita, disputa erkölcsi kérdésekről. Erkölcsi szempontból releváns történetek gyűjtése a bulvársajtóból, tévéműsorokból, szépirodalomból, filmekből. internetes vitafórum működtetése, elektronikus kapcsolatfelvétel (email, fórum, chat) más iskolák diákjaival. 2. A TÉMAKÖR CÍME A magyar nép eredete, a honfoglalás és az államalapítás KAPCSOLÓDÁS A NEMZETI ALAPTANTERVHEZ EMBER ÉS TÁRSADALOM A KOMPETENCIAFEJLESZTÉS FÓKUSZAI (KÉPESSÉGEK, KÉSZSÉGEK, ATTITŰDÖK) Ismeretszerzés tárgyak, épületek, képek közvetlen megfigyeléséből, hallott és olvasott elbeszélő szövegekből, filmekből, a tömegkommunikációs eszközökből. A műveltségi területhez kapcsolódó szövegek értő olvasása. Kulcsszavak és kulcsmondatok keresése szövegekben. Információk gyűjtése adott témához az iskolai vagy más könyvtárban, médiatárban, múzeumban. Segédkönyvek, atlaszok, lexikonok használata. A lényeg kiemelése írott és hallott szövegekből. A fikció megkülönböztetése az igaz történettől. Híres emberek, történelmi személyiségek jellemzése. Feltevések megfogalmazása a történelmi személyiségek cselekedeteinek, viselkedésének mozgatórugóiról. Történelmi jelenetek elbeszélése, eljátszása különböző szempontokból. Önálló vélemény megfogalmazása társadalmi, történelmi eseményekről, jelenségekről és személyekről. Tapasztalatok szerzése a valós, a lehetséges és a lehetetlen megítéléséről. Események, történetek elbeszélése emlékezetből élőszóban. Szóbeli beszámoló a saját tapasztalatokról, önálló gyűjtő-, illetve kutatómunkával szerzett ismeretekről. Fogalmazás írása valamely történelmi-társadalmi témáról. Rajz készítése történelmi vagy társadalmi témáról. Rajzos vázlat készítése. Modellek, makettek, tárgymásolatok készítése. Tárgyak készítése hagyományos kézműves technikákkal. Események, történetek, jelenségek mozgásos, dramatikus megjelenítése. Az idő tagolására szolgáló kifejezések használata: év, évtized, évszázad, emberöltő. Időmeghatározás más ismert eseményre, jelenségre való utalással. Viszonyítások gyakorlása: előbb, később, ugyanakkor, most, régebben, nagyon régen. Az idő ábrázolása téri-vizuális eszközökkel (pl. időszalag készítése). Néhány kiemelt esemény, jelenség időpontjának ismerete. A tanultak elhelyezése az időben ezekhez a kiemelt időpontokhoz képest. Egyszerű kronológiai számítások. Események, jelenségek, tárgyak, személyek stb. időrendbe állítása. Egyszerű térképek másolása kézi munkával. A térkép legfontosabb elemeinek felismerése: vizek, domborzati jelölések, államhatárok, települések. A tanult helyek megkeresése a térképen. Események, jelenségek leolvasása történelmi térképekről. Távolságok becslése és számítása történelmi térképeken. Történelmi helyszínek modellezése. Események kapcsolása a tanult helyekhez. 2008/177. szám ISMERETEK, TARTALMAK, FELADATOK A magyar nép eredete: mondák, tudomány, áltudomány. Mitől tudományos egy álláspont? A honfoglalás. Mindennapi élet, gazdálkodás, vallás, hadviselés a honfoglalás korában. A törzsi-nemzetségi társadalom. Az államalapítás előzményei. Géza és Szent István uralkodása. A kereszténység kezdetei Magyarországon. A szerzetesség. AJÁNLOTT TEVÉKENYSÉGEK Tabló vagy képregény készítése csoportos munkával a magyarság eredetéről, a honfoglalásról, a kalandozásokról stb. szóló mondákról. Mondabeli történetek eljátszása: karakterek felépítése, helyszínépítés. internetes kutatómunka: tudományos és áltudományos megközelítések összehasonlítása a magyarok eredetével kapcsolatban. Az eredmények összefoglalása elektronikus prezentációkban. A honfoglalókról szóló források értelmezése: elfogultságok keresése. Kézművesség: ismerkedés a honfoglalók által űzött mesterségekkel, az egyes munkafolyamatok megélése, makettek készítése: jurta, földkunyhó. Nemezelés. Szerepjáték: élethelyzetek eljátszása – játékok, férfi és női munkák, élet a jurtában, harcmodor. Saját térképek készítése a témához kapcsolódó helyszínekről és eseményekről. Digitális térképek átalakítása a célnak megfelelően. 3. A TÉMAKÖR CÍME A középkori Buda KAPCSOLÓDÁS A NEMZETI ALAPTANTERVHEZ EMBER ÉS TÁRSADALOM A KOMPETENCIAFEJLESZTÉS FÓKUSZAI (KÉPESSÉGEK, KÉSZSÉGEK, ATTITŰDÖK) Ismeretszerzés személyes beszélgetésekből, tárgyak, épületek, képek közvetlen megfigyeléséből, hallott és olvasott elbeszélő szövegekből, filmekből, a tömegkommunikációs eszközökből. Információk gyűjtése adott témához az iskolai vagy más könyvtárban, médiatárban, múzeumban. Segédkönyvek, atlaszok, lexikonok használata. A lényeg kiemelése írott és hallott szövegekből. Történelmi jelenetek elbeszélése, eljátszása különböző szempontokból. Események, történetek elbeszélése emlékezetből élőszóban. Szóbeli beszámoló a saját tapasztalatokról, önálló gyűjtő-, illetve kutatómunkával szerzett ismeretekről. Fogalmazás írása valamely történelmi-társadalmi témáról. Rajz készítése történelmi vagy társadalmi témáról. Rajzos vázlat készítése. Modellek, makettek, tárgymásolatok készítése. Tárgyak készítése hagyományos kézműves technikákkal. Események, történetek, jelenségek mozgásos, dramatikus megjelenítése. Az idő tagolására szolgáló kifejezések használata: év, évtized, évszázad, emberöltő. Időmeghatározás más ismert eseményre, jelenségre való utalással. Viszonyítások gyakorlása: előbb, később, ugyanakkor, most, régebben, nagyon régen. Az idő ábrázolása téri-vizuális eszközökkel (pl. időszalag készítése). Néhány kiemelt esemény, jelenség időpontjának ismerete. A tanultak elhelyezése az időben ezekhez a kiemelt időpontokhoz képest. Egyszerű kronológiai számítások. Események, jelenségek, tárgyak, személyek stb. időrendbe állítása. Egyszerű térképek másolása kézi munkával. A térkép legfontosabb elemeinek felismerése: vizek, domborzati jelölések, államhatárok, települések. A tanult helyek megkeresése a térképen. Események, jelenségek leolvasása történelmi térképekről. Távolságok becslése és számítása történelmi térképeken. Egyszerű alaprajzok készítése. Történelmi helyszínek modellezése. Események kapcsolása a tanult helyekhez. 2008/177. szám ISMERETEK, TARTALMAK, FELADATOK A középkori város: kialakulása, jellegzetes helyszínei, épületei, környezete, alaprajza. Kézművesség és kereskedelem a középkorban. A céh. A város és kapcsolatai. Történetek Buda és/vagy a közeli város középkori történelméből. Nemzetiségek, kisebbségi csoportok a középkori városban. A romák a középkorban. Az egyház és a szerzetesség a középkorban. Város és mezőváros. A városi önkormányzat. Az épület és az otthon a középkori városban. AJÁNLOTT TEVÉKENYSÉGEK Egyéni és csoportos könyvtári és internetes kutatás a város történetével kapcsolatban. Várostörténeti séták, múzeumlátogatás, múzeumi foglalkozások. Tájékozódási gyakorlat a várostérkép, esetleg GPS segítségével. Térképkészítés a városról, egyes városrészekről. Nevezetes épületek alaprajzának, makettjének elkészítése. Várostörténeti szöveges források csoportos értelmezése. A középkori élet jellegzetes helyzeteinek megjelenítés dramatikus formában. 4. A TÉMAKÖR CÍME Ahány ház, annyi szokás KAPCSOLÓDÁS A NEMZETI ALAPTANTERVHEZ EMBER ÉS TÁRSADALOM A KOMPETENCIAFEJLESZTÉS FÓKUSZAI (KÉPESSÉGEK, KÉSZSÉGEK, ATTITŰDÖK) Ismeretszerzés személyes beszélgetésekből, tárgyak, épületek, képek közvetlen megfigyeléséből, hallott és olvasott elbeszélő szövegekből, filmekből, a tömegkommunikációs eszközökből. Emberi magatartásformák és élethelyzetek megfigyelése. A műveltségi területhez kapcsolódó szövegek értő olvasása. Kérdések önálló megfogalmazása a tárgyalt témával kapcsolatban. A lényeg kiemelése írott és hallott szövegekből. Önálló vélemény megfogalmazása társadalmi, történelmi eseményekről, jelenségekről és személyekről. Érvek gyűjtése a saját vélemény alátámasztására. Ellenérvek gyűjtése az ellenvélemények cáfolására. Beszélgetés és vita egy-egy emberismereti, társadalmi, történelmi témáról. A tárgyilagos érvelés és a személyeskedés megkülönböztetése. Saját vélemény érthető megfogalmazása. Mások véleményének türelmes meghallgatása és figyelembevétele. Rajz készítése történelmi vagy társadalmi témáról. Rajzos vázlat készítése. Események, történetek, jelenségek mozgásos, dramatikus megjelenítése. A tanult helyek megkeresése a térképen. ISMERETEK, TARTALMAK, FELADATOK Az életmód különbségei: lakóhely, ruházat, étkezés, szabadidő, szórakozás, illem. Különböző értékrendek: kinek mi a fontos? Szegények és gazdagok. Mi az oka a társadalmi különbségeknek? A gyerekek élete a világ különböző pontjain. Gyermeknevelési szokások. A gyermekek jogai. Nők és férfiak. A nők helyzete és életformája különböző kultúrákban. Kultúrák együttélése a modern társadalmakban. Konfliktusok és együttműködés. A globalizáció és a kulturális sokféleség. AJÁNLOTT TEVÉKENYSÉGEK Internetes kapcsolatfelvétel és kommunikáció más kultúrákhoz tartozó gyerekekkel. Információk gyűjtése a személyes kapcsolatok felhasználásával. Csoportvita, pódiumvita, plenáris vita vagy disputa az illemszabályokról. Ismert és idegen szokások, érintkezési szabályok megjelenítése dramatikus eszközökkel. Könyvtári és internetes kutatómunka a szokások sokféleségének tárgykörében. Az eredmények prezentálása szóban, írásban, elektronikus formában. Más népek életkörülményeinek rekonstruálása kézműves eszközökkel: makettek, tárgymásolatok készítése. A tanulócsoporton belüli kulturális különbségek feltárása, a tanulók saját kultúrájának bemutatása. 2008/177. szám 5. A TÉMAKÖR CÍME Önálló munka KAPCSOLÓDÁS A NEMZETI ALAPTANTERVHEZ EMBER ÉS TÁRSADALOM A KOMPETENCIAFEJLESZTÉS FÓKUSZAI (KÉPESSÉGEK, KÉSZSÉGEK, ATTITŰDÖK) Ismeretszerzés személyes beszélgetésekből, tárgyak, épületek, képek közvetlen megfigyeléséből, hallott és olvasott elbeszélő szövegekből, filmekből, a tömegkommunikációs eszközökből. Emberi magatartásformák és élethelyzetek megfigyelése. A műveltségi területhez kapcsolódó szövegek értő olvasása. Kulcsszavak és kulcsmondatok keresése szövegekben. Információk gyűjtése adott témához az iskolai vagy más könyvtárban, médiatárban, múzeumban. Segédkönyvek, atlaszok, lexikonok használata. A tanultak felhasználása új feladathelyzetekben. Kérdések önálló megfogalmazása a tárgyalt témával kapcsolatban. A lényeg kiemelése írott és hallott szövegekből. Szóbeli beszámoló a saját tapasztalatokról, önálló gyűjtő-, illetve kutatómunkával szerzett ismeretekről. Fogalmazás írása valamely történelmi-társadalmi témáról. ISMERETEK, TARTALMAK, FELADATOK Alapvető ismeretek a könyvtárról, a múzeumról, az internetről. A kutatás alapelemei: problémafelvetés, hipotézis, anyaggyűjtés, forráskritika, szövegalkotás, prezentáció. Együttműködés a kutatás során, a kutatócsoport. AJÁNLOTT TEVÉKENYSÉGEK Önálló, páros vagy kiscsoportos kutatómunka könyvtárban, médiatárban, múzeumban, interneten. Interjúkészítés, módszeres megfigyelés, kérdőíves felmérés készítése. Az eredmények publikálása az interneten, weboldal készítése, képszerkesztés. Szövegszerkesztés és prezentációkészítés a megfelelő szoftverek használatával. Kiállítás megtervezése, összeállítása, felhasználása az eredmények prezentálására. A TOVÁBBHALADÁS FELTÉTELEI – A tanulók képesek felhasználni a múzeumi tapasztalataikat, a könyvtárat (médiatárat), a könyvtárban található kézikönyveket, atlaszokat, ismeretterjesztő könyveket, mondagyűjteményeket arra, hogy ismereteiket bővítsék a tanult témákkal kapcsolatban. Tudnak ismereteket szerezni képek, mozgóképek, illetve a rádió és/vagy a tévé műsorainak felhasználásával. Tudnak az így szerezett ismereteik felhasználásával 3–5 perces kiselőadást tartani. – Tudják értelmezni a tankönyv, az életkoruknak megfelelő ismeretterjesztő írások, és egyszerű, esetleg egyszerűsített történelmi források szövegét. Képesek a lényeg (a kulcsmondatok) kiemelésére. – Képesek önállóan kérdéseket megfogalmazni a tárgyalt témákkal kapcsolatban. – Értik a különbséget egyfelől a mondák, mítoszok, másfelől az igaz történetek között. Képesek a szöveg sajátosságai, az elbeszélés módja alapján konkrét szövegekről eldönteni, hogy azok a fikció vagy az igaz történet igényével lépnek fel. – Képesek szóban vagy írásban összefüggően jellemezni egy-egy történelmi személyiséget. Meg tudnak fogalmazni valószerű feltevéseket a tanult történetekben szereplő történelmi személyiségek cselekedeteinek, viselkedésének mozgatórugóiról. – Képesek konkrét történetek kapcsán az emberi cselekedetek és azok következményei közötti kapcsolatok kimutatására. – Képesek a tanult témákhoz kapcsolódó történetek összefogott elbeszélésére élőszóban. – Képesek a tanult témákhoz kapcsolódó ismereteiket írásban, rajzos és mozgásos eszközökkel visszaadni. – Képesek másokkal együtt egy-egy tanult történetet adott szereplő szemszögéből elbeszélni, leírni, eljátszani, illetve az adott szereplő érzelmeit, gondolatait – verbális vagy nem-verbális eszközökkel – megfogalmazni. – Képesek szavakba önteni véleményüket a vitás történelmi, társadalmi, emberi kérdésekről, egy-egy történelmi személyiség cselekedeteiről. Véleményüket racionálisan védhető, illetve cáfolható érvekkel támasztják alá. Tudnak ellenérveket fogalmazni a sajátjuktól különböző vélemények cáfolására. 2008/177. szám – Össze tudnak hasonlítani konkrét társadalmi, történelmi, kulturális jelenségeket, emberi magatartásokat. – Egy-egy történelmi jelenség kapcsán felismerik a változásokat. – Ismeretlen helyzet, esemény, ábrázolás kapcsán megalapozottan tudnak állást foglalni arról, hogy az melyik korhoz, kultúrához köthető (valószínűleg), illetve mely korokhoz, kultúrákhoz nem köthető (bizonyosan). – A beszélgetésben, illetve vitán meg tudnak fogalmazni ésszerű érveket, képesek tárgyilagosak maradni, kerülik a személyeskedést. Mások véleményét meghallgatják, és képesek azt a vita során felhasználni. – Képesek másokkal együtt a tanult témákhoz kapcsolódó történelmi modellek, tárgymásolatok készítésére, egy-két hagyományos kézműves technika alkalmazására. – Képesek mind a történelem, mind a hétköznapi élet kapcsán események, jelenségek idejét más eseményekre, jelenségekre való utalással meghatározni. – Időtartamuk szerint különbséget tudnak tenni történelmi események, jelenségek között. – Minden tanult középkori témához tudnak egy-két évszámot vagy más típusú időmeghatározást (pl. évezred, évszázad) kapcsolni. – Tudnak időszalagot készíteni és kronológiai számításokat végezni. – Segédeszközök segítségével időrendbe tudják állítani a tanult eseményeket, jelenségeket, tárgyakat, személyeket. – Tudnak egyszerű térképeket másolni, és másokkal együtt szöveg alapján térképvázlatot, alaprajzot készíteni. – A tanult események helyszínét megtalálják a megfelelő történelmi térképen. Tudnak információkat leolvasni a történelmi térképekről. Tudnak távolságot becsülni, mérni és számítani történelmi térképeken.

Source: https://magyarkozlony.hu/hivatalos-lapok/afec8bc05c7aa5bab86c470fb66432583c3a43c8/dokumentumok/ac8461939444793e41b3f48d2a919c12b6366309/letoltes